Seiersrekken tok slutt for Rangers
Zuccarello noterte seg ikke for målpoeng. Han spilte 15.40 minutter og hadde to skudd på mål. Nordmannen var på isen ved hjemmelaget Calgarys to siste mål og endte med -2 i pluss-/minusstatistikken. Han spilte også da vertene tok ledelsen i overtall i første periode. Rangers-målvakt Henrik Lundqvist tok på seg skylden for Calgarys avgjørende scoring. - Jeg skal ikke slippe inn den pucken. Det føles tungt, sa Lundqvist. Før fredagens kamp hadde ikke Rangers tapt siden 0-1-kampen mot San Jose Sharks 16. mars. Neste kamp er borte mot Edmonton Oilers søndag.
Etter fem strake seirer sa det stopp for New York Rangers fredag. Mats Zuccarello Aasens lag tapte 3-4 for Calgary Flames.